**Líceumi Diákszövetség Közgyűlés**

2018. május 26. 16:15

Helye: Berzsenyi Dániel Evangélikus Gimnázium Díszterem

A közgyűlés nem határozatképes, mert a jelenlévők száma 42 fő. (Jelenléti ív: 1. melléklet)

A megismételt közgyűlés ideje: 16:30

1./A jegyzőkönyv vezetésére Kő-Czákler Juditot, hitelesítőnek Csóka Andreát és Pajor Noémit javasolta az elnök, melyet a közgyűlés egyhangúlag elfogadott.

2./ Dr. Gimesi Szabolcsné elnök üdvözölte a jelenlévőket. Kiemelte az időpont fontosságát: 100 évvel ezelőtt alakult meg diákszövetségünk. Hálás szívvel emlékezett Hetvényi Lajos vallástanárra, aki 1917-ben, nehéz időben arra ösztönözte a Líceum egykori diákjait, hogy segítsenek Diákotthont alapítani a vidéki tanítványoknak. Nemcsak a diákotthon valósult meg, hanem megalakult a Líceumi Diákszövetség, aminek legfontosabb feladata a rászoruló diákok támogatása. Így van ez ma is. Az elnök asszony többször hivatkozott Kocsis István: Kötődés az alma materhez című könyvére, mely a 75 éves Diákszövetség történetéről szól (1993).

3./ Csukásné Bencsik Zsuzsanna titkári beszámolója (2. melléklet)

A közgyűlés egyhangúlag elfogadja

4./ Tóthné Szakály Lilianna pénzügyi beszámolóját (3. melléklet) távolléte miatt Dr. Friedrich András ismerteti. Ő, mint a felügyelő bizottság titkára elmondta azt is, hogy mindent rendben talált számszakilag.

A beszámolót a közgyűlés elfogadta.

5./ A Líceumi Hűségdíjak átadása: Dr. Winkler András (1960) és Ligeti Gyula (1948) vették át meghatódva Kutas László emlékplakettjét.

A laudációkat Mastalír Márta ismertette.

HOZZÁSZÓLÁSOK

Dr. Lipták József: Osztályunk 1959-ben érettségizett, tehát idén az 59-dik érettségi találkozónkat ünnepeltük. E rendhagyó találkozót az iskolában tartottuk, ahol megkoszorúztuk tanáraink emléktábláját, különös tisztelettel osztályfőnökünkre, Zombori Istvánra emlékeztünk.

Magyar Gábor (1964): Örömmel üdvözlöm a Magyar Társaság újjáéledését. Pályaművek díjazására szívesen nyújtanék támogatást.

Elnök asszony megköszönte mindenki jelenlétét, reményét fejezte ki a Diákszövetség további sikeres fennállására és működésének folytatására Isten segítségét kérve.